ΓΡΑΠΤΗ ΕΡΩΤΗΣΗ E-0541/01

υποβολή: Dominique Vlasto (PPE-DE) προς την Επιτροπή

(23 Φεβρουαρίου 2001)

Θέμα: Ιατρική έρευνα για τις ασθένειες που οφείλονται σε πριόν

Έχονταςπόψη τα νέα κρούσματα μόλυνσης για τα οποία θεωρείταιπεύθυνη η σπογγώδης εγκεφαλοπάθεια των βοοειδών (ΣΕΒ) και τα οποία αποκαλύπτονται τακτικά στα κράτη μέλη της Ευρωπαϊκής Ένωσης, καθώς και την αισθητή μείωση της κατανάλωσης βοδινού κρέατος και την έκδηλη ανησυχία των ευρωπαίων πολιτών, η ιατρική έρευνα για τις ασθένειες που οφείλονται σε πριόν θα έπρεπε να αποτελεί σήμερα μια από τις προτεραιότητες της πολιτικής για την έρευνα της Επιτροπής.

Το τέταρτο πρόγραμμα-πλαίσιο έρευνας και ανάπτυξης την είχε αναγάγει σε θεμελιώδη δράση του, δεδομένου ότι για αυτό τον τύπο έρευνας είχε διατεθεί ένα σημαντικό ποσό, πράγμα που δεν συμβαίνει, δυστυχώς, με το πέμπτο πρόγραμμα-πλαίσιο.

Θεωρεί η Επιτροπή ότι η τρέχουσα έρευνα που χρηματοδοτείται χάρη στο τέταρτο πρόγραμμα πλαίσιο και το τμήμα του ετήσιου προϋπολογισμού της γενικής διεύθυνσης Έρευνα που διατίθεται στην ιατρική έρευνα για τις ασθένειες που οφείλονται σε πριόν επαρκούν για την επίτευξη αποτελεσμάτων σε σύντομο χρόνο;

Απάντηση του κου Busquin εξ ονόματος της Επιτροπής

(17 Μαΐου 2001)

Η δρομολόγηση του σχεδίου δράσης για την έρευνα σχετικά με τις μεταδοτικές σπογγώδεις εγκεφαλοπάθειες (ΜΣΕ) στο 4ο πρόγραμμα πλαίσιο(1) απετέλεσε όντως μια μείζονα προσπάθεια που είχε ως αποτέλεσμα τη σημαντική κινητοποίηση της τεχνογνωσίας από περισσότερα των 120 εργαστήρια στα κράτη μέλη και στις συνδεδεμένες χώρες και έναν μακράς εμβέλειας συνδυασμό επιστημονικών κλάδων. Τα έργα που έτυχαν τηςποστήριξης του σχεδίου δράσης για τις ΜΣΕ παρήγαγαν και παράγουν σημαντικότατα αποτελέσματα.

Στο 5ο πρόγραμμα πλαίσιο(2), όλοι οι τομείς του σχεδίου δράσης για τις ΜΣΕ καλύπτονται πλήρως από το Πρόγραμμα για την Ποιότητα Ζωής και τη Διαχείριση των Έμβιων Πόρων(3), στις διάφορες Βασικές Δράσεις και Γενικές Δραστηριότητες καθώς και στις Υποδομές. Βρίσκονται σε εξέλιξη τρία έργα και εννέα πρόσθετα έργα τελούνπό διαπραγμάτευση. Τα περισσότερα από τα έργα αυτά στηρίζονται σε λίαν επιτυχή έργα πουποστηρίχθηκαν στο πλαίσιο του σχεδίου δράσης για τις ΜΣΕ.

Η έρευνα για τις ΜΣΕ εξακολουθεί να συνιστά προτεραιότητα. Για το θέμα αυτό η Επιτροπή, κατόπιν εντολής του Συμβουλίου Έρευνα της 16ης Νοεμβρίου 2000, συνέστησε ομάδα ειδικών, από εθνικούς ειδικούς και από εξέχοντες επιστήμονες. Η ομάδα αυτή συνεδρίασε στις 15 Δεκεμβρίου 2000 και στις 16 Φεβρουαρίου 2001 και ανέλυσε τρέχουσες ερευνητικές δραστηριότητες τόσο στα κράτη μέλη όσο και σε κοινοτικό επίπεδο. Στην ομάδα ειδικών συμμετέχουν μέλη της Επιστημονικής Συντονιστικής Επιτροπής της Ευρωπαϊκής Επιτροπής και της ad hoc Ομάδας για τις ΜΣΕ και τη βόεια σπογγώδη εγκεφαλοπάθεια (ΒΣΕ) καθώς και επιστήμονες από το Κοινό Κέντρο Έρευνών" η εν λόγω ομάδα ειδικών εξασφαλίζει τη συνεκτίμηση των εισηγήσεών τους. Η ομάδα προσδιόρισε τομείς οι οποίοι θα μπορούσαν να ωφεληθούν από τον συντονισμό και την συνεργασία σε επίπεδο κρατών μελών, καθώς και τομείς που χρειάζονται ενίσχυση, όπως επίσης και νέους ερευνητικούς τομείς. Η Επιτροπή εξετάζει τα διαθέσιμα μέσα για την ενίσχυση του συντονισμού, συμπεριλαμβανομένης της δρομολόγησης ειδικής πρόσκλησηςποβολής προτάσεων.

Η ομάδα ειδικών κατήρτισε πλήρη κατάλογο των τρεχουσών ερευνητικών δραστηριοτήτων, ο οποίος σύντομα θα δημοσιευθεί.

Τέλος, στην πρότασή της για το επόμενο πρόγραμμα πλαίσιο ΕΤΑ (2003-2006)(4), η Επιτροπή προσδιόρισε τους κινδύνους για την ασφάλεια των τροφίμων και για τηνγεία ως μια από τις επτά θεματικές προτεραιότητες για την έρευνα σε κοινοτικό επίπεδο. Η προτεραιότητα αυτή περιλαμβάνει ειδικά την έρευνα για τις νόσους που συνδέονται με τα prion.

(1) ΕΕ L 126 της 18.5.1994.

(2) ΕΕ C 173 της 7.6.1997.

(3) ΕΕ L 64 της 12.3.1999.

(4) COM(2001)94 τελικό.